Държавен вестник, бр. 90, 2010 г., стр. 13

БРОЙ  90	
Д Ъ Р Ж А В Е Н  В Е С Т Н И К 	
СТР.  13  
МИНИСТЕРСТВА
И ДРУГИ ВЕДОМСТВА
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
ПРОТОКОЛ
от 2005 г. към Конвенцията за преследване 
на незаконните действия, насочени срещу 
сигурността на морското корабоплаване
(Ратифициран със закон, приет от 41-ото На­
родно събрание на 21 юли 2010 г. – ДВ, бр. 59 
от 2010 г. В сила за Република България от 
5 януари 2011 г.)
Държавите – страни по този протокол,
като страни по Конвенцията за преследване 
на незаконните действия, насочени срещу си­
гурността на морското корабоплаване от 1988 
(наричана по-долу „конвенцията“);
като признават, че терористичните актове 
представляват заплаха за международния мир 
и сигурност;
като не забравят Резолюция А.924 (22) на 
Асамблеята на Международната морска орга­
низация, с която се отправя молба за прераз­
глеждане на съществуващите международни 
нормативни и технически мерки и за обмисляне 
на нови мерки, които да предотвратят и пре­
следват тероризма, насочен срещу корабите, и 
да подобрят сигурността на борда и на брега 
и така да намалят риска за пътниците, екипа­
жите и пристанищния персонал на борда на 
корабите и в пристанищата и на корабите и 
техните товари;
като осъзнават Декларацията за мерките за 
елиминиране на международния тероризъм, 
приложена към Резолюция 49/60 от 9 декем­
ври 1994 г. на Общото събрание на ООН, в 
която inter alia   държавите – членки на ООН, 
тържествено потвърждават  своето недвусмис­
лено  осъждане на всички действия,  методи 
и практики на тероризъм като престъпни и 
неоправдани където и да е и от който и да са 
извършени, включително и онези, които излагат 
на опасност приятелските връзки между държа­
вите и народите и заплашват териториалната 
цялост и сигурност на държавите,
като отбелязват Резолюция 51/210  от 17 де­
кември 1996 г. на Общото събрание на ООН и 
Декларацията за допълнение на Декларацията 
за мерките за елиминиране на международния 
тероризъм, приложена към  нея,
като припомнят резолюции 1368 (2001) и 
1373 (2001) на Съвета за сигурност на Органи­
зацията на обединените нации, които отразяват 
международната воля за борба с всички форми 
и прояви на тероризъм и които възлагат зада­
чи и отговорности на държавите, и отчитайки 
продължаващата заплаха от терористични атаки;
като припомнят също Резолюция 1540 (2004) 
на Съвета за сигурност на Организацията на 
обединените нации, която признава спешната 
необходимост всички държави да вземат допъл­
нителни ефективни мерки за предотвратяване 
разпространението на ядрени, химически или 
биологични оръжия и на средствата за осигу­
ряване на доставката им;
като по-нататък припомнят Конвенцията 
за престъпленията и някои други действия, 
извършени на борда на въздухоплавателни 
средства, подписана в Токио на 14 септември 
1963 г.; Конвенцията за борба с незаконното 
завладяване на самолети, подписана в Хага на 
16 декември 1970 г.; Конвенцията за преслед­
ване на незаконните актове, насочени против 
безопасността на гражданската авиация, под­
писана в Монреал на 23 септември 1971 г.; 
Конвенцията за предотвратяване и наказание 
на престъпления против лица, ползващи се 
с международна защита, в това число и ди­
пломатическите агенти, приета от Общото 
събрание на Организацията на обединените 
нации на 14 декември 1973 г.; Международна­
та конвенция срещу вземането на заложници, 
приета от Общото събрание на Организацията 
на обединените нации на 17 декември 1979 г.; 
Конвенцията за физическа защита на ядрения 
материал, подписана във Виена на 26 октом­
ври 1979 г.; Протокола за борба с незаконните 
актове на насилие в летищата, обслужващи 
международната гражданска авиация, допъл­
ващ разпоредбите на Конвенцията за борба с 
незаконните актове, насочени против  безопас­
ността на гражданската авиация, подписан в 
Монреал на 24 февруари 1988 г.; Протокола за 
преследване на незаконните действия, насочени 
срещу сигурността на неподвижни платформи, 
разположени върху континенталния шелф, 
подписан в Рим на 10 март 1988 г.; Конвен­
цията за маркиране на пластичните взривни 
вещества с цел тяхното откриване, подписана 
в Монреал на 1 март 1991 г.; Международната 
конвенция за борба с бомбения тероризъм, 
приета от Общото събрание на Организацията 
на обединените нации на 15 декември 1997 г., 
и Международната конвенция за борба с фи­
нансирането на тероризма, приета от Общото 
събрание на Организацията на обединените 
нации на 9 декември 1999 г.1;
1 Наименованията на цитираните междуна­
родни актове на български език са съгласно при­
ложение № 2, „Списък на международноправни 
инструменти за преследване и наказване на раз­
лични форми на тероризъм, по които Република 
България е страна към настоящия момент“, към 
Постановление №  277 от 12 декември 2001 г. за 
изпълнение от Република България на Резолюция 
1373  (2001) на Съвета за сигурност на ООН от 
28 септември 2001 г. – б. пр.